Diari Oficial de la Generalitat Valenciana


Sumari del DOGV 8013, del 03-04-2017 (2017/1734)

Notificació de la sentència dictada en el judici verbal número 282/2015.
------------------------------------------------------------------------

### Dades del document

Número de DOGV
:   8013

Data del DOGV
:   03-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1734


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici verbal número 282/2015. [2017/1734]  
Procediment: judici verbal 000282/2015.  
Demandant: Yolanda Muñoz García.  
Procuradora: Enma Cifuentes Viudes.  
Demandat: Pedro Francisco Sánchez Lérida.  
Jesús Lorenzo Álvarez, lletrat de l'Administració de justícia del Jutjat de Primera Instància número 5 d'Elx i partit, faig constar que, en virtut del que s'ha disposat mitjançant la resolució de hui, dictada en el procediment a què es fa referència, i atés que es desconeix el domicili o parador actuals de Pedro Francisco Sánchez Lérida, de conformitat amb el que disposen a aquest efecte els articles 146.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, a fi de portar a terme la diligència de notificar sentència. Tot seguit es publica un testimoniatge de la resolució objecte de notificació:  
«Sentència número 261/2016  
Elx, 14 de juliol de 2016  
Marta Rodríguez Arellano, jutgessa substituta en funcions de reforç del Jutjat de Primera Instància número 5 d'Elx i partit, he vist les actuacions de judici verbal 282/2015 sobre demanda de judici verbal per a reclamar una quantitat, promogudes per Yolanda Muñoz García, representada per la procuradora Emma Cifuentes Viudes i assistida de la lletrada Ana Isabel Cano Pérez, contra Pedro Francisco Sánchez Lérida, declarat en situació processal de rebel·lia, i he dictat, en nom del rei, aquesta sentència d'acord amb els següents:  
  
[?]  
Dispositiva  
Estime de forma íntegra la demanda interposada per la representació processal de Yolanda Muñoz García contra Pedro Francisco Sánchez Lérida, i condemne el demandat a pagar quatre mil cinc-cents trenta-huit euros amb setanta-quatre cèntims (4.538,74 €) per rendes impagades i quantitats assimilades en virtut del contracte subscrit entre les parts el 4 de novembre de 2010, més l'interés legal des de la data de la reclamació judicial que s'incrementarà en dos punts des de la data d'aquesta resolució (art. 576 LEC).  
Impose les costes a la part demandada.  
Notifiqueu aquesta resolució a les parts.  
Mode d'impugnació: contra aquesta resolució es pot interposar un recurs d'apel·lació de conformitat amb les regles generals dels articles 455 i següents de la Llei d'enjudiciament civil, dins del termini de 20 dies comptador des de la notificació d'aquesta resolució.  
Per a la formalització del recurs caldrà ingressar la quantitat de 50 euros en el compte de dipòsits i consignacions d'aquest jutjat, cosa que haurà d'acreditar la part, i se li fa saber que no s'admetrà cap recurs el dipòsit del qual no estiga constituït. En cap cas serà admesa una consignació per un import diferent de l'indicat.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, de la qual porteu un testimoniatge a les actuacions, i incorporeu-ne l'original al llibre de sentències que, jutjant definitivament en primera instància, pronuncie, mane i firme.»  
I perquè valga de notificació de sentència de forma deguda respecte de Pedro Francisco Sánchez Lérida, expedisc aquest edicte.  
  
Elx, 22 de juliol de 2016.- El lletrat de l'Administració de justícia: Jesús Lorenzo Álvarez.